कारला धडक देणारा ट्रक

हे शब्द आहेत उन्नाब बलात्कार प्रकरणातील पीडितेच्या आईचे. 

लखनऊच्या केजीएमयू हॉस्पिटलच्या ट्रॉमा सेंटरच्या बाहेर उन्नाव बलात्कार पीडितेची आई सैरभैर होऊन फिरत होती आणि कमी वेळेत खूप काहीतरी सांगायचंय, अशा पद्धतीने त्या माध्यमांशी बोलत होत्या. 

कुटुंबातील व्यक्तींना जेलमध्ये टाकण्याच्या किंवा थेट हत्याच करण्याच्या धमक्या गेल्या काही दिवसांपासून दिल्या जात असल्याचं पीडितेची आई सांगत होती.

जेलमध्ये असलेल्या काकाला भेटण्यासाठी उन्नावहून रायबरेलीला जात असताना ट्रकने धडक दिली. या घटनेत पीडितेच्या काकी आणि मावशीचा मृत्यू झाला. बलात्कार पीडितेच्या कुटुंबावर पुन्हा एकदा दु:खाचा डोंगर कोसळला आहे.

हे सर्वजण बलात्कार पीडित आणि वकील एकाच गाडीत होते. त्यामुळे या घटनेत बलात्कार पीडित आणि वकीलही गंभीर जखमी झाले आहेत. लखनऊच्या ट्रॉमा सेंटरमध्ये दोघांवरही उपचार सुरू आहेत. 

या घटनेप्रकरणी उत्तर प्रदेश पोलिसांनी 302, 307, 506 आणि 120-बी कलमान्वये गुन्हा दाखल केला आहे. आरोपींमध्ये भाजप आमदार कुलदीप सिंह सेंगर यांच्यासह 10 जणांची नावं आहेत.

'कट नव्हे, दुर्घटना!'

बलात्कार पीडितेची आई ज्यावेळी माध्यमांशी बोलत होती, त्याचवेळी उत्तर प्रदेशच्या पोलीस महासंचालकांची प्रतिक्रिया आली की, "प्राथमिकदृष्ट्या ही एक दुर्घटनाच असल्याचं दिसतंय. यात कुठल्याही कटासारखी गोष्ट दिसत नाहीय."

पोलीस महासंचालकांचं विधान रायबरेलीचे पोलीस अधीक्षक सुनील कुमार सिंह यांच्या विधानासारखंच होतं. सुनील कुमार सिंह यांनी घटनेच्या प्राथमिक माहितीवर या घटनेला केवळ एक दुर्घटना म्हटलं होतं.

सोशल मीडियापासून राजकीय वर्तुळापर्यंत, सगळीकडे ज्यावेळी या घनटेची चर्चा होऊ लागली, त्यानंतर लखनऊ विभागचे अतिरिक्त पोलीस महासंचालक राजीव कृष्ण यांनी पत्रकार परिषद घेऊन माहिती दिली.

ते म्हणाले की, "घटनास्थळावरील सर्व गोष्टी तपासासाठी पाठवण्यात आल्या आहेत. तपास अहवाल आल्यानंतर CBI चौकशी केली जाईल. ज्या ट्रकच्या धडकेने दुर्घटना घडली, त्या ट्रकचा चालक, मालक आणि क्लीनरला अटक करण्यात आली आहे."  

पीडितेच्या कारला धडक देणाऱ्या ट्रकच्या नंबर प्लेटला काळं फासण्यात आलं होतं. अतिरिक्त पोलीस महासंचालक राजीव कृष्ण यांनी याबाबत सांगितलं, "ट्रकचा मालक ट्रकचे हप्ते देऊ शकत नव्हता आणि पैसे देणारी व्यक्ती वारंवार त्रास देत होती. त्यामुळे मालकाने ट्रकच्या नंबर प्लेटवर... \n\nवरील लेखासाठी मला एक चांगले शीर्षक द्या.
उन्नाव बलात्कार: आमदार कुलदीप सिंह सेंगर अटकेत, पण प्रकरणातलं गूढ कायम